### 15.    Beslutning om anlægsbevilling til PCB-renovering af Årby Skole

**Åbent**

Sagsnr.: 326-2016-22046       J.nr.: 82.19.00           Dokumentnr.:
326-2016-400964

**Sagstype**

Beslutning.

**Resume og sagens baggrund**

I forbindelse med beslutning om PCB-renovering på [adresse]
har Kommunalbestyrelsen i august 2016 bevilget og frigivet 4 mio. kr. til
opstart af renoveringen. På investeringsoversigten for 2017 er der afsat et
rådighedsbeløb på yderligere 8,183 mio. kr., så det samlede budget til
projektet er 12,183 mio. kr.

Der søges om frigivelse af rådighedsbeløbet på 8,183 mio.
kr. til PCB-renovering af [adresse].

**Indstillinger**

Direktøren indstiller, at der gives en anlægsbevilling på
8,183 mio. kr. til PCB-renovering af [adresse] finansieret af det afsatte
rådighedsbeløb.

**Behandling**

Børn- og Familieudvalget, Teknik- og Miljøudvalget,
Økonomiudvalg, Kommunalbestyrelsen.

**Sagsfremstilling**

På [adresse] er der konstateret PCB-forurening af 68-fløjen
og omklædningsrummet ved den nye gymnastiksal.

Kommunalbestyrelsen har den 29. juni 2016 godkendt
direktørens indstilling om at gennemføre scenarie 1B vedrørende PCB-renovering
af Årby Skoles 68-fløj og omklædnings-faciliteter samt at nedrive bygning 2.

Siden september 2016 har der været arbejdet med projektering
af renoveringen.

[adresse] har været i udbud.
Rådgivningsvirksomheden Oskar Danielsen blev valgt som rådgiver, idet de havde afgivet
det økonomisk mest fordelagtige tilbud, herunder givet den laveste pris.

Der har været udført supplerende undersøgelser og
vurderinger, og renoveringen er nu i udbud. Tilbud fra fem
entreprenørvirksomheder modtages primo december måned.

Selve projektet omfatter dels en fjernelse af PCB-holdige
materialer (fuger), afrensning og indkapsling af eventuelle PCB-rester i
tilstødende bygningsdele. Efter renoveringen skal det kunne sikres, at PCB
indholdet i indeluften kommer under grænseværdierne. Derfor skal der være et
luftskifte på fire gange i timen for at sikre, at eventuelle rester af PCB kan
ventileres væk.

Under projekteringen har det vist sig, at det nuværende
ventilationsanlæg ikke har tilstrækkelig kapacitet til at sikre, at PCB
niveauet bliver lavt nok. Derfor har det været nødvendigt at projektere og
udbyde etablering af et nyt ventilationsanlæg.

Dette var ikke indeholdt i det afsatte budget. I det
tidligere overslag var der imidlertid regnet med etablering og drift af
midlertidige pavilloner.

Under projekteringen har der været et tæt samarbejde med
skolens ledelse, og på den baggrund omfatter det udbudte projekt ikke opsætning
og drift af pavilloner. Til gengæld er der udbudt et nyt ventilationsanlæg som
option.

Det vurderes fortsat, at det samlede projekt med ovennævnte
justeringer kan holdes inden for den afsatte økonomiske ramme, men der er dog
fortsat en usikkerhed, da priserne ikke er modtaget.

Hvis den samlede økonomi inklusiv udgifter til uforudseelige
opgaver kan indeholdes i det afsatte anlægsbudget, kan der indgås kontrakt med
den entreprenør, der har givet det bedste tilbud (pris og kvalitet).

**Økonomiske konsekvenser**

Der er i alt afsat samlet kr. 12,183 mio. kr. til
PCB-renovering af [adresse]. Heraf indgår kr. 8,183 mio. kr. i budget 2017.
Økonomichefen bemærker, at restrådighedsbeløbet herefter udgør 0 kr.